sagorsarker/bangla-wikipedia huggingface dataset:
কলামন্ডলম গিরিজা

কলামন্ডলম গিরিজা একজন ভারতীয় কুদিয়াট্টম নৃত্যশিল্পী। তিনি নাট্যকলাসার্বভৌমান গুরু পেনকুলাম রমা চাকিয়ার-এর (যিনি ভারতীয় সংস্কৃত নাটক ও নৃত্যের এই ধারার নবজাগরণে মূল ভূমিকা পালন করেছিলেন) অধীনে প্রশিক্ষণ নিয়েছিলেন। গিরিজাকে তাঁর গুরু কুদিয়াট্টম প্রশিক্ষণের জন্য অ-নাম্বিয়ার ছাত্রী রূপে মনোনীত করেছিলেন এবং গিরিজাই প্রথম কুদিয়াট্টম শিল্পী রূপে মন্দির চত্বরের বাইরে নৃত্য পরিবেশন করে ইতিহাসের অংশ হয়েছিলেন। তিনি আইসিসিআর-এর তালিকাভুক্ত একজন কুদিয়াট্টম শিল্পী 
কলামণ্ডলম গিরিজা ১৯৫৮ সালে কেরলের ত্রিশুর জেলার কাদাবল্লুরে এমন একটি পরিবারে জন্মগ্রহণ করেছিলেন, যাঁরা জীবিকা নির্বাহের জন্য মন্দিরের উপর নির্ভরশীল ছিলেন। গিরিজার পিতা পক্ষীল নারায়ণন মুসাদ মন্দিরের একজন পাঠকম বিশারদ ছিলেন এবং তাঁর মা দেবকী মনায়াম্মা তিরুবতীরাক্কালি পরিবেশনায় যুক্ত ছিলেন। গিরিজা ছোট থেকেই রামায়ণ এবং মহাভারতের গল্পগুলির সাথে পরিচিত ছিলেন যা তাঁকে কুদিয়াট্টম শিখতে সহায়তা করেছিল। তিনি ১৯৭১ সালে কেরলে কলামণ্ডলমে যোগ দিয়েছিলেন এবং ৬ বছরের মধ্যে সাফল্যের সাথে কুদিয়াট্টমে তাঁর ডিপ্লোমা এবং পোস্ট ডিপ্লোমা শেষ করেছিলেন। এরপর ভারতের সংস্কৃতি মন্ত্রকের বৃত্তি নিয়ে তিনি আরও উচ্চতর প্রশিক্ষণ নেন। পেনকুলাম রমা চাকিয়া ছাড়াও তিনি কুঞ্জিপিলাকুট্টি নাম্বিয়ারাম্মা, পি. কে. নারায়ণন নাম্বিয়ার এবং সংস্কৃত পণ্ডিত উন্নীকৃষ্ণান ইলিয়াথের কাছেও প্রশিক্ষণ নিয়েছিলেন। কলামন্ডলমে তাঁর পড়াশুনার সময়কালে তিনি ডাঃ কে. এন. পিশারোটি পুরস্কার এবং মার্গি পুরস্কারের মতো পুরস্কার পেয়েছিলেন।
গিরিজা ১৯৮৪ সালে মন্দিরের বাইরে কলামন্ডলমে নাঙ্গিয়ারকুট্টু পরিবেশনকারী প্রথম শিল্পী হিসাবে কুদিয়াট্টমের ইতিহাসে নিজের নাম সুপ্রতিষ্ঠিত করেছিলেন। তার পর থেকে তিনি জাতীয় এবং আন্তর্জাতিক স্তরে বহু স্থানে কুদিয়াট্টম পরিবেশন করেছেন। ভারতে সংগীত নাটক অকাদেমির মঞ্চ এবং ইন্ডিয়ান কাউন্সিল ফর কালচারাল রিলেশন্স সহ বহু মঞ্চে অনুষ্ঠান করেছেন তিনি। বিশ্বজুড়ে বহু ছাত্রছাত্রীকে তিনি কলামন্ডলমে এসে কুদিয়াট্টম এবং নাঙ্গিয়ারকুট্টু শিখতে প্রভাবিত করেছেন। কুদিয়াট্টমের ইতিহাসে গিরিজাই একমাত্র মহিলা শিল্পী যিনি পুরুষ এবং নারী উভয় ভূমিকাতেই দক্ষ ছিলেন।
২০০১ সালে, কেরল সরকার গিরিজাকে কেরল সংগীত নাটক অকাদেমি পুরস্কার দিয়ে সম্মানিত করে। তিনি ২০০৮ সালে পেনকুলাম রমা চাকিয়ার স্মারক পুরস্কার, ২০০৯ সালে কেরলের কলামন্ডলম পুরস্কার এবং ২০১২ সালে কালাসাগর পুরস্কার পেয়েছিলেন। তিনি কুদিয়াট্টমের মাধ্যমে "বেণীসংহারম" -২০০৭, "বালাচরিতম", "ভগবতী প্রবেশম"-২০১০, "নাগানন্দম" -২০১৩,"বেণীসংহারম"-২০১৫, "তপতীসম্বরণম"-ওঝূকম নাঙ্গিয়ার-২০১৬ প্রভৃতি নাটক করেছেন। ।
গিরিজা ১৯৮১ সাল থেকে কেরলের কলামন্ডলামে কুদিয়াট্টম এবং নাঙ্গিয়ারকট্টু প্রশিক্ষক হিসাবে কাজ করছেন এবং এখন ২০১৪ সালে বিভাগীয় প্রধান হিসাবে চাকরি থেকে অবসর গ্রহণ করেছেন। তিনি মৃন্ময় সেন্টার ফর থিয়েট্রিকাল রিসার্চের প্রধান প্রশিক্ষক হিসাবে কাজ করে চলেছেন, কুদিয়াট্টমের প্রচার ও প্রসারের উদ্যোগ নিয়ে এবং বিভিন্ন ভারতীয় ও আন্তর্জাতিক থিয়েটার বিভাগের অতিথি শিক্ষক হিসাবেও কাজ করছেন।
২০১৬ সালে তাকে কেরলের কলামণ্ডলম ডিমেড আর্ট বিশ্ববিদ্যালয় থেকে পুনরায় আমন্ত্রিত করা হয়েছিল কুদিয়াট্টম বিভাগের অতিথি অনুষদ প্রধান হিসাবে এবং একজন পরিচালক হিসাবে তাঁর দক্ষতা স্নাতকোত্তর এবং গবেষণা শিক্ষার্থীদের বিকাশে ব্যবহার করা হবে।
ওয়েস্টমিনস্টার বিশ্ববিদ্যালয়

ওয়েস্টমিনস্টার বিশ্ববিদ্যালয় বা ইউনিভার্সিটি অব ওয়েস্টমিনিস্টার যুক্তরাজ্যের লন্ডনে অবস্থিত একটি সরকারি গবেষণা বিশ্ববিদ্যালয়। ১৮৩৮ সালে রয়াল পলিটেকনিক ইন্সটিটিউশন হিসাবে প্রতিষ্ঠানটি যুক্তরাজ্যে প্রতিষ্ঠিত প্রথম পলিটেকনিক। ১৮৩৯ সালের আগস্টে আনুষ্ঠানিকভাবে পলিটেকনিকটি একটি রয়্যাল সনদ গ্রহণ করে এবং ১৯৯২ সাল থেকে ইউনিভার্সিটি অব ওয়েস্টমিনিস্টার হিসাবে কার্যক্রম পরিচালনা করছে।
ওয়েস্টমিনিস্টারের প্রাক্তন শিক্ষার্থীদের মধ্যে রয়েছেন চিকিৎসাবিজ্ঞানে নোবেল বিজয়ী, কর্ডাইট উদ্ভাবক, রাষ্ট্রপ্রধান, রাজনীতিবিদ, মেয়র, অলিম্পিয়ান, বিজ্ঞানী, বাফটা ও অস্কার বিজয়ী চলচ্চিত্র নির্মাতারা, রক অ্যান্ড রোল হল অব ফেম এবং গ্র্যামি অ্যাওয়ার্ড বিজয়ী সঙ্গীতজ্ঞ, সাংবাদিক এবং কবি।
বেঙ্গল কমার্শিয়াল ব্যাংক পিএলসি

বেঙ্গল কমার্শিয়াল ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। ব্যাংকটি ২০২০ সালের ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। এটির প্রধান কার্যালয় ৯৪ গুলশান অ্যাভিনিউ, ঢাকায় অবস্থিত।
২০২০ সালের ৯ ফেব্রুয়ারি বাংলাদেশ ব্যাংকের ৪০২তম পর্ষদ সভায় ব্যাংকটি প্রাথমিক সম্মতিপত্র পায়। ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। পরবর্তীতে, ২০২১ সালের ১১ই মার্চ ব্যাংকটি আনুষ্ঠানিক কার্যক্রম শুরু করে।
দুই জন স্বতন্ত্র পরিচালকসহ ব্যাংকটির পরিচালনা পর্ষদের সদস্য ১৭জন। পরিচালনা পর্ষদের চেয়ারম্যান জনাব মো. জসিম উদ্দিন। তিনি আগামী তিন বছর ব্যাংকটির চেয়ারম্যানের দায়িত্ব পালন করবেন। ব্যাংকার জনাব তারিক মোর্শেদ ব্যাংকটির ব্যাবস্থাপনা পরিচালক ও প্রধান নির্বাহী কর্মকর্তার দায়িত্ব পালন করছেন।
প্রচলিত আইন অনুসারে কোন নতুন ব্যাংকের চূড়ান্ত অনুমোদন পেতে ৪০০ কোটি টাকা পরিশোধিত মূলধন লাগে। তবে বেঙ্গল ব্যাংকের পরিশোধিত মূলধনের পরিমাণ ৫০০ কোটি টাকা।
মুচকুন্দ

মুচকুন্দ বা মুসকান্দা, মুচাকুন্দা, কনক-চাঁপা (বৈজ্ঞানিক নাম Pterospermum acerifolium ইংরেজি: Oleander, Roseberry Spurge) মালভাসি পরিবারের, "Pterospermum" গণের একটি এক প্রকারের ঘন পাতাবিশিষ্ট গুল্ম।
মুচকুন্দচাঁপা বা মুচকুন্দ বিশাল আকারের বৃক্ষ। এই গাছ উচ্চতায় ৫০ থেকে ৬০ ফুট হয়ে থাকে। এদের পাতা গোলাকার। পাতার উপরের অংশ উজ্জ্বল সবুজ চকচকে আর মসৃণ।
মুচকুন্দ দক্ষিণ ও দক্ষিণ পূর্ব এশিয়ায় ভারত থেকে বার্মা পর্যন্ত জন্মায়। ভারত এবং মহাদেশীয় এশিয়ার দেশসমূহ পর্যন্ত বিস্তৃত। মুচকুন্দ চাঁপার গাছ ঢাকার বলধা বাগানে ভেতর দুটি রয়েছে এবং শিশু একাডেমীতেও দুটি মুচকুন্দ চাঁপার গাছ আছে। জাহাঙ্গীরনগর বিশ্ববিদ্যালয় ক্যাম্পাসের আনাচে কানাচে অসংখ্য মুচকুন্দ চাঁপার গাছ ছড়িয়ে ছিটিয়ে আছে। আরও একটি মুচকুন্দ চাঁপার গাছ আছে গফরগাঁও সরকারি কলেজের পুকুরের উত্তরপাড়ে।মাদারীপুর জেলার ডাসার উপজেলার নবগ্রাম ইউনিয়নের অধিকারী বাড়িতে রয়েছে। 
শ্বেতপ্রদর, টিউমার, আলসার, বসন্ত রোগজনিত পুঁজ হওয়া, রক্ত রোগ, পাকস্থলীর যেকোনো ব্যথা, কুষ্ঠব্যাধি এবং দাহ্যতা নিরাময়ে ব্যবহৃত হয়।
চা ঘর

চা ঘর (প্রধানত এশিয়ায়) (এছাড়াও চা ঘর হিসাবেও লেখা হয়) একটি সংস্থাপন যেখানে মূলত চা এবং অন্যান্য হালকা জলখাবার পরিবেশন করে। চা ঘর বিশেষত হোটেল, আবাসিক ও জনবহুল স্থানগুলিতে বিকেলের চা পরিবেশন করার জন্য, কখনো কখনো কেবল ক্রিম চা পরিবেশনের জন্য পরিচিত। যদিও চা ঘরের সজ্যা এবং পরিবেশনের ধরন পরিস্থিতি বা দেশ অনুযায়ী ভিন্ন, চা ঘরগুলি প্রায়শই কফি হাউসের মতো সামাজিক মিথস্ক্রিয়া কেন্দ্র হিসাবে ভূমিকা রাখে।
জাতীয় চা সংস্কৃতির উপর নির্ভর করে কিছু সংস্কৃতির বিভিন্ন ধরনের স্বতন্ত্র চা-কেন্দ্রিক স্থাপনা রয়েছে। উদাহরণস্বরূপ, ব্রিটিশ বা আমেরিকান চা ঘর বিভিন্ন ছোট কেকের সাথে বিকালের চা পরিবেশন করে।
ধলামূলগাঁও ইউনিয়ন

ধলামূলগাঁও ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
পূর্বধলা ইউনিয়ন

পূর্বধলা ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার : ৮৫.৬%। পুরুষ ৪৩.৯%, মহিলা ৪১.৭%।
কলেজ ৪টি > পূর্বধলা ডিগ্রী কলেজ, রাবেয়া আলী মহিলা ডিগ্রী কলেজ, হাফেজ জিয়াউর রহমান ডিগ্রি কলেজ, জটিয়াবর মহাবিদ্যালয়।
মাধ্যমিক বিদ্যালয় ১৯টি।
মাধ্যমিক বিদ্যালয়/নিম্ন মাধ্যমিক / উচ্চ মাধ্যমিক > দেওটুকোণ আব্দুল গণি
উচ্চ বিদ্যালয়, তেনুয়া উচ্চ বিদ্যালয়, সাত্যাটি
বেড়াইল আক্তার খান উচ্চ বিদ্যালয়, কাপাশিয়া
উচ্চ বিদ্যালয়, হোগলা উচ্চ বিদ্যালয়, সরিস্তলা
উচ্চ বিদ্যালয় ও পূর্বধলা উচ্চ বিদ্যালয়।
ভোকেশনাল শাখায় কাপাশিয়া উচ্চ বিদ্যালয়,
হিরনপুর কারিগরি স্কুল এন্ড কলেজ ও ইক্রা
টেকনিক্যাল স্কুল এন্ড কলেজ।
পূর্বধলা জগৎমনি পাইলট উচ্চ বিদ্যালয়, ঘাগড়া উচ্চ বিদ্যালয় , এন জারিয়া ঝাঞ্জাইল উচ্চ বিদ্যালয়, খলিশাপুর উচ্চ বিদ্যালয়, নারায়নডহর উচ্চ বিদ্যালয় , দেওটুকোন হাইস্কুল, বোটের ঘাট উচ্চ বিদ্যালয়।
প্রাথমিক বিদ্যালয় ১৫৪টি।
মাদ্রাসা ১২টি।
বর্তমান চেয়ারম্যান-
ঘাগড়া ইউনিয়ন, পূর্বধলা

ঘাগড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
হোগলা ইউনিয়ন

হোগলা ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
নারান্দিয়া ইউনিয়ন, পূর্বধলা

নারান্দিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
নেত্রকোনা জেলার পূর্বধলা উপজেলায় অবস্থিত।
শিক্ষা প্রতিষ্ঠান
বর্তমান চেয়ারম্যান-আব্দুল কুদ্দুস বেপারী 
উল্লেখযোগ্য ব্যাক্তিত- আবুল কালাম আজাদ (ছাত্রনেতা নেত্রকোণা সরকারী বিশ্ববিদ্যালয় কলেজ ছাত্রদল) সদস্য সচিব নেত্রকোণা সরকারী বিশ্ববিদ্যালয় কলেজ ছাত্রদল।
গোহালাকান্দা ইউনিয়ন

গোহালাকান্দা ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার: ৫০%।
খলিশাউড় ইউনিয়ন

খলিশাউড় ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
খলিশাউর ইউনিয়নে ১ টি রেলওয়ে জংশন রয়েছে যা জালশুকা রেলওয়ে স্টেশন হিসেবে নামকরণ হয়।
খলিশাউড় ইউনিয়নের উত্তরে রয়েছে পূর্বধলা সদর ইউনিয়ন, দক্ষিণে গোহালাকান্দ ইউনিয়ন ও আংশিক নারান্দিয়া ইউনিয়ন, পূর্বে নেত্রকোণা সদর থানার রৌহা ইউনিয়ন, পশ্চিমে বিশকাকুনি ইউনিয়ন।
বিশকাকুনী ইউনিয়ন

বিশকাকুনি ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
শিক্ষার হার : ৩৩%
শিক্ষা প্রতিষ্ঠান
বর্তমান চেয়ারম্যান- মোঃ আল আমিন হোসেন
আগিয়া ইউনিয়ন

আগিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
গ্রাম সমূহ
</div>
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
জারিয়া ইউনিয়ন

জারিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
গ্রাম সমূহ
</div>
শিক্ষার হার :জারিয়ার মাটিতে সবচেয়ে মুল্যবান প্রতিষ্ঠান এখানে কওমী মাদ্রাসা।প্রতিষ্ঠানঃঃজামিয়া ইসলামিয়া জারিয়া নাটেরকোনা।ভারপ্রাপ্ত প্রিন্সিপালঃমাওলানা মানছুরুল হক।খতিব ও ইমাম চড়পাড়া জামে মসজিদ। 
উচ্চ মাধ্যমিক শিক্ষা প্রতিষ্ঠান
১. এন জারিয়া ঝাঞ্জাইল উচ্চ বিদ্যালয়। 
২. ডাঃ মোহাম্মদ আলী উচ্চ বিদ্যালয়।
৩. দেওটুকোন আব্দুল গণি উচ্চ বিদ্যালয়
প্রতিষ্ঠাতাঃ মরহুম আলহাজ্ব আঃ গণি তালুকদার (চেয়ারম্যান) 
জমিদাতাঃ মোঃ নজরুল ইসলাম তালুকদার 
স্থাপিতঃ ১৯৮৮ সাল। 
৪. বাড়হা জসমতিয়া দাখিল মাদ্রাসা 
৫. মৌদাম এসইএসআইপি মডেল উচ্চ বিদ্যালয়, স্থাপিতঃ ২০০৪ সাল, 
বিদ্যালয়টি মাধ্যমিক ও উচ্চ শিক্ষা অধিদপ্তরের SESIP প্রকল্প কর্তৃক আন্ডারসার্ভ এলাকায় স্থাপিত।
তৎকালীন মাননীয় জাতীয় সংসদ সদস্য মরহুম ডাঃ মোহাম্মদ আলী মহোদয়ের ঐকান্তিক প্রচেষ্টায় বিদ্যালয়টি প্রতিষ্ঠিত হয়।
জমিদাতাঃ ১. মরহুম তাহের উদ্দিন তালুকদার, ২. মো: আবুল কালাম আজাদ, ৩. মো: আব্দুস সালাম তালুকদার ।
প্রধান শিক্ষক: মোহাম্মদ গোলাম মোস্তফা।
আধুনিক অবকাঠামো সমৃদ্ধ ভবনে বিদ্যালয়টির শিক্ষাকার্যক্রম পরিচালিত হচ্ছে। প্রতিবছর জেএসসি ও এসএসসি পরীক্ষায় শিক্ষার্থীরা কৃতিত্বপূর্ণ অবদান রাখছে। প্রধান শিক্ষকের নেতৃত্বে প্রতিষ্ঠানের শিক্ষকমন্ডলি অত্যন্ত দক্ষতার সঙ্গে একাডেমিক কার্যক্রমের পাশাপাশি সহপাঠ্যক্রমিক কার্যক্রমে রাখছে গুরুত্ব পূর্ণ অবদান।
কংস নদী বা কংশ নদী বা কংসবতী নদী বা কংসাই নদী বাংলাদেশের উত্তর-পূর্বাঞ্চলের শেরপুর, ময়মনসিংহ, নেত্রকোণা ও সুনামগঞ্জ জেলার একটি নদী। নদীটির দৈর্ঘ্য ২২৮ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার।
সাবেক সংসদ সদস্য মরহুম মোহাম্মদ আলী,বিশিষ্ট চিকিৎসক মরহুম সিদ্দিকুর রহমান,সাবেক চেয়ারম্যান মরহুম মিয়া হোসেন তালুকদার,সাবেক চেয়ারম্যান মরহুম সোহরাব মিয়া,সাবেক চেয়ারম্যান মরহুম গনি তালুকদার,স্বনামধন্য ব্যাবসায়ী মরহুম রুনু মিয়া সহ প্রমুখ ব্যাক্তিত্ত্ব এই ইউনিয়নের নাম উজ্জ্বল করেছেন।
বর্তমান চেয়ারম্যান-আমিনুল ইসলাম মন্ডল নান্টু
বৈরাটি ইউনিয়ন, পূর্বধলা

বৈরাটি ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
গ্রামসমূহের নাম
আয়তন ২৪.১৩ বর্গ কিমি। জনসংখ্যা  ২০৪৭০ জন। (২০১১ সালের আদম শুমারি অনুযায়ী)
শিক্ষার হার : ৩৮%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
(১)কর্ণেল আবু তাহের(১৪ নভেম্বর ১৯৩৮ - ২১ জুলাই ১৯৭৬)- একজন বাংলাদেশি মুক্তিযোদ্ধা এবং বামপন্থী বিপ্লবী নেতা ছিলেন। বাংলাদেশের মুক্তিযুদ্ধ চলাকালে তিনি ছিলেন ১১ নং সেক্টরের সেক্টর কমান্ডার। মুক্তিযুদ্ধে অসামান্য রাখার জন্য তিনি বীর উত্তম খেতাব লাভ করেন। এছাড়াও তিনি ছিলেন ৭ নভেম্বরের সিপাহী-জনতার বিপ্লবের মূল পরিকল্পনাকারী ও পরিচালনাকারী।
বর্তমান চেয়ারম্যান- মো: আনিসুজ্জামান তালুকদার
দ্য সার্চার্স (ব্যান্ড)

দ্য সার্চার্স ইংরেজ মার্সিবিট দল যারা ১৯s০-এর দশকে দ্য বিটল্‌স, দ্য হলিস, দ্য ফোরোস্ট, দ্য মার্সিবিট্‌স, দ্য সুইং ব্লু জিন্স এবং গেরি অ্যান্ড দ্য পেসমেকার ব্যন্ডের সাথে ব্রিটিশ আগ্রাসনের সময় উত্থিত হয়েছিল।
স্টুডিও অ্যালবাম
বিল ওয়াটসন

উইলিয়াম জেমস ওয়াটসন (; জন্ম: ৩১ জানুয়ারি, ১৯৩১ - মৃত্যু: ২৯ ডিসেম্বর, ২০১৮) সিডনির র‍্যান্ডউইক এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন বিল ওয়াটসন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৫৩-৫৪ মৌসুম থেকে ১৯৬০-৬১ মৌসুম পর্যন্ত বিল ওয়াটসনের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান বিল ওয়াটসন নিউ সাউথ ওয়েলসের পক্ষে প্রথম-শ্রেণীর ক্রিকেট খেলতেন। নিজস্ব দ্বিতীয় প্রথম-শ্রেণীর খেলায় সেঞ্চুরির সন্ধান পেয়েছিলেন।
১৯৫৪-৫৫ মৌসুমে এমসিসি দল অস্ট্রেলিয়া গমন করে। সফরকারী দলের বিপক্ষে নিজস্ব দ্বিতীয় খেলায় ১৫৫ রানের মনোজ্ঞ ইনিংস খেলেন তিনি। ব্যাপক অর্থে ঐ ইনিংসের উপর ভিত্তি করে ও কেবলমাত্র চারটি প্রথম-শ্রেণীর ক্রিকেট খেলার পরপরই সিডনি টেস্ট খেলার জন্যে তাকে মনোনীত করা হয়।
১৯৫৬-৫৭ মৌসুমের ঘরোয়া আসরে বেশ ভালোমানের খেলা উপহার দেন। ৪৪.২৬ গড়ে ৬৬৪ রান তুলেন তিনি। এ মৌসুমেই ব্যক্তিগত সর্বোচ্চ ২০৬ রান তুলেন। পাঁচ নম্বরে ব্যাটিংয়ে নেমে এ সংগ্রহের কারণে পার্থে অনুষ্ঠিত ঐ খেলায় তার দল ইনিংস ব্যবধানে বিজয়ী হয়। সিডনিতে আবারও ব্যাটিং উদ্বোধনে নেমে কুইন্সল্যান্ডের বিপক্ষে ৫০ ও ১৯৮ রান তুলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন বিল ওয়াটসন। ২৫ ফেব্রুয়ারি, ১৯৫৫ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ক্যারিবীয় দ্বীপপুঞ্জে আরও তিন টেস্ট খেলেন। তবে, সফলতা পাননি তিনি। ১৪ মে, ১৯৫৫ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
২৫ ফেব্রুয়ারি, ১৯৫৫ তারিখে কলিন ম্যাকডোনাল্ডের সাথে ব্যাটিং উদ্বোধন করতে নামেন তিনি। মাত্র ১৮ ও ৩ রানের ইনিংস খেলতে পেরেছিলেন। তাসত্ত্বেও, কয়েক সপ্তাহ পরপরই ১৯৫৪-৫৫ মৌসুমে ওয়েস্ট ইন্ডিজ গমনার্থে দল নির্বাচকমণ্ডলীর সন্তুষ্টি লাভে সক্ষম হন। বার্বাডোসের বিপক্ষে ১২২ রান তুলেন। তবে, ওয়েস্ট ইন্ডিজের বিপক্ষে অংশগ্রহণকৃত টেস্টগুলোয় ব্যর্থতার স্বাক্ষর রাখেন। ২৭, ৬, অপরাজিত ২২, ৩০ ও ০ রান তুলেন। ফলশ্রুতিতে, চতুর্থ টেস্টের পর তাকে দলের বাইরে রাখা হয়।
১৯৫৬-৫৭ মৌসুমের শেষদিকে নিউজিল্যান্ড সফরে অস্ট্রেলিয়ার সদস্যরূপে অন্তর্ভুক্ত হন। তবে, চারটি প্রথম-শ্রেণীর খেলায় অংশ নিয়ে মাত্র ২৩ রান সংগ্রহ করতে পেরেছিলেন। বিল ওয়াটসন। ফলশ্রুতিতে, ১৯৫৭-৫৮ মৌসুমে দক্ষিণ আফ্রিকা গমনার্থে অস্ট্রেলিয়ার সদস্য হিসেবে তাকে দলে রাখা হয়নি।
আন্তর্জাতিক ক্রিকেট থেকে প্রত্যাখ্যাত হবার পর পরবর্তী চার মৌসুমে ২৫.০০ গড়ে মাত্র ৪৫০ রান তুলতে পেরেছিলেন। ১৯৬০-৬১ মৌসুম শেষে প্রথম-শ্রেণীর ক্রিকেট থেকে অবসর গ্রহণ করেন।
২৯ ডিসেম্বর, ২০১৮ তারিখে ৮৭ বছর বয়সে নিউ সাউথ ওয়েলস এলাকায় বিল ওয়াটসনের দেহাবসান ঘটে।
নূরুল ইসলাম কাব্যবিনোদ

নূরুল ইসলাম কাব্যবিনোদ (২০ ডিসেম্বর ১৯০৮ - ২০ জানুয়ারি ২০১৩) ছিলেন একজন বাংলাদেশি কবি ও সাংবাদিক। কবিতায় বিশেষ অবদানের জন্য ২০০৯ সালে বাংলা একাডেমি তাকে সম্মানসূচক ফেলোশিপ প্রদান করে।
নূরুল ইসলাম ১৯০৮ সালের ২০ ডিসেম্বর রংপুরের বাবুখাঁ গ্রামে জন্মগ্রহণ করেন। তার পিতার নাম মুহাম্মদ আজিবুল্লাহ এবং মাতা মজিদ উন-নেসা। ১৭০০ সালে নূরুল ইসলামের প্রপিতামহ সওদাগর ওয়ালী মুহাম্মদ খান পাটনা থেকে রংপুরে ডিঙ্গী নৌকা নিয়ে বাণিজ্য করার জন্য আসেন এবং এখানেই স্থায়ী হন। ওয়ালী খানের পুত্র মুহাম্মদ বাবুল খানের নামানুসারে গ্রামের নামকরণ করা হয়েছে বাবুখাঁ। নূরুল ইসলাম চতুর্থ শ্রেণীতে পড়াবস্থায় ছড়া লেখা শুরু করেন।
নূরুল ইসলাম শিক্ষাজীবন শেষ করে সাংবাদিকতায় প্রবেশ করেন। তিনি ১৯৪৭ সালে "রংপুর জেলা সাংবাদিক সমিতি" প্রতিষ্ঠায় ভূমিকা রাখেন এবং প্রতিষ্ঠাতা সাধারণ সম্পাদকের দায়িত্ব পালন করেন। ভারত বিভাগের পর তিনি পাকিস্তান অ্যাসোসিয়েটেড প্রেসের রংপুর জেলা প্রতিনিধি হিসেবে দায়িত্ব পালন করেন। সংবাদ সংক্রান্ত একটি মামলায় তিনি কিছুকাল কারাভোগ করেন। ১৯৫২ সালে তিনি সাংবাদিকতা থেকে অবসর গ্রহণ করেন। পরে বাংলাদেশ বেতারের রংপুর কেন্দ্রে অনিয়মিত শিল্পী ও স্ক্রিপট রাইটার হিসেবে কিছুকাল কাজ করেন। ১৯৮৭ সালে ‘ছান্দসিক সাহিত্য সংস্কৃতি গোষ্ঠী’ নামে একটি সাংস্কৃতিক সংগঠন প্রতিষ্ঠা করেন।
নূরুল ইসলামের উল্লেখযোগ্য কাব্যগ্রন্থের মধ্যে রয়েছে:
নূরুল ব্যক্তিগত জীবনে বিবাহিত এবং চার পুত্র ও ৩ কন্যার জনক ছিলেন। ২০১৩ সালের ২০ জানুয়ারি ১০৫ বছর বয়সে রংপুরে নিজ বাসভবনে মৃত্যুবরণ করেন। পরে তাকে স্থানীয় মিস্ত্রীপাড়া কবরস্থানে সমাধিস্থ করা হয়।
গাঁওকান্দিয়া ইউনিয়ন

গাঁওকান্দিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
এড. শহিদুল ইসলাম রেণু
বর্তমান চেয়ারম্যান-
কাকৈরগড়া ইউনিয়ন

কাকৈরগড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
স্বাধীনতা উত্তর প্রথম চেয়ারম্যান মহান মুক্তিযুদ্ধের অন্যতম সংগঠক মুহম্মদ নাসির উদ্দিন সরকার।
শিক্ষার হার :
শিক্ষা প্রতিষ্ঠান
বাকলজোরা ইউনিয়ন

বাকলজোরা ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
<nowiki>*</nowiki>প্রমোদ মানকিন: রাজনীতিবিদ ও সাবেক মন্ত্রী।
বর্তমান চেয়ারম্যান-
বিরিশিরি ইউনিয়ন

বিরিশিরি ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
চণ্ডিগড় ইউনিয়ন

চন্ডিগড় ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দুর্গাপুর ইউনিয়ন, দুর্গাপুর

দুর্গাপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
কুল্লাগড়া ইউনিয়ন

কুল্লাগড়া ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি ইউনিয়ন।
বিজয়পুর এই ইউনিয়নের একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়। বিজয়পুরের সাদামাটি বাংলাদেশের একটি ভৌগোলিক নির্দেশক পণ্য (জিআই)।
সোমেশ্বরী নদী এই ইউনিয়নের একটি আকর্ষণীয় পর্যটন স্থান। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের নেত্রকোণা জেলার দুর্গাপুর উপজেলা দিয়ে প্রবাহিত একটি নদী।
জালালাবাদ ইউনিয়ন, সিলেট সদর

জালালাবাদ ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
উপজেলা হতে সড়কপথে দূরত্ব ৪০ কিমি।পশ্চিমে ছাতক, পূর্বে ২ নং হাটখোলা ইউনিয়ন, উত্তরে কোম্পানীগঞ্জ, দক্ষিণে চেঙ্গেরখাল।
আয়তন ৭৫৪৮ বর্গ কিলোমিটার। জনসংখ্যা ৩১০০০।
শিক্ষার হার : ৬৫%।
লুইসা কোয়েস্তা

মারিয়া লুইসা কোয়েস্তা ভিলা (২৬ মে ১৯২০ সোরিয়ানো - ২১ নভেম্বর ২০১৮ মন্টেভিডিও) উরুগুয়ের মানবাধিকারকর্মী ছিলেন। তিনি উরুগুয়ের সিভিক-মিলিটারি একনায়কতন্ত্র চলাকালীন হারানো মানুষদের অনুসন্ধানের কাজে নিয়োজিত ছিলেন। তার ছেলে নেবিও মেলো কোয়েস্তা সামরিক বাহিনী দ্বারা অপহরণ এবং পরবর্তীতে হারিয়ে যায়। আজও তাকে খুঁজে পাওয়া সম্ভব হয়নি।
তিনি সোরিয়ানোতে জন্মগ্রহণ করেন। এখানে তিনি ১৯৭৩ সালের জুন পর্যন্ত শীট ও রঙের কাজ করতেন। ঐ বছরের ২৮ জুন থেকে ১৯৭৪ সালের ৩১ জানুয়ারি পর্যন্ত তিনি ইনফ্যান্ট্রি ব্যাটালিয়ন নম্বর ৫-এর কারাগারে ছিলেন। তার ছেলে নেবিও মেলো কোয়েস্তা আর্জেন্টিনাতে স্ত্রী ও কন্যা নিয়ে নির্বাসনে যায়। ১৯৭৬ সালে নেবিও অপহৃত হয়। কোয়েস্তা তাকে খুঁজতে শুরু করে।
১৯৮৫ সালে যারা যারা এভাবে অপহৃত এবং পরবর্তীতে নিখোঁজ হয়ে যায় তাদের নিয়ে একটি দল গঠিত হয়।
উলাগাম সুটরুম ভালিভান

উলাগাম সুটরুম ভালিভান () হচ্ছে ১৯৭৩ সালে মুক্তিপ্রাপ্ত একটি তামিল চলচ্চিত্র। এটি ছিলো একটি বিজ্ঞান-কল্পকাহিনী ভিত্তিক চলচ্চিত্র, চলচ্চিত্রটির পরিচালক ছিলেন তামিল চলচ্চিত্রের গুরু এমজিআর যিনি প্রযোজনাও করেছিলেন, তার সঙ্গে সহ-প্রযোজক ছিলেন আরএম বীরাপ্পান। চলচ্চিত্রটিতে মুখ্য ভূমিকায় অভিনয় করেছিলেন এমজিআর নিজেই এবং নায়িকা হিসেবে ছিলেন লতা যিনি তামিল চলচ্চিত্র জগতে একেবারেই নতুন পদচারণা রেখেছিলেন (এটিই ছিলো লতা অভিনীত প্রথম চলচ্চিত্র), এছাড়াও ছিলেন নাগেশ, মঞ্জুলা, এমএন নম্বিয়ার এবং থাই অভিনেত্রী মেত্তা রুংরাত। চলচ্চিত্রটির আবহ সঙ্গীত এবং গানগুলোর সুরারোপ করেছিলেন সেই সময়কার খ্যাতিমান তামিল সঙ্গীতকার এম এস বিশ্বনাথান।
মঞ্জুলার চরিত্রে প্রথমে জয়ললিতা জয়রামকে নেওয়ার কথা ভাবা হলেও পরে মঞ্জুলাই চূড়ান্ত হন।
মুরুগান (এমজিআর) একজন ভারতীয় বিজ্ঞানী যিনি বজ্রপাত হতে না চালিত শক্তির একটি অংশ কীভাবে সংরক্ষণ করবেন তা সম্প্রতি আবিষ্কার করেছেন। তিনি হংকংয়ের বিজ্ঞানীদের সম্মেলনে এ কথা জানিয়েছেন। পরবর্তীকালে তিনি ঘোষণা করেছিলেন যে তিনি তৃতীয় বিশ্বযুদ্ধের দ্বারপ্রান্তে যেহেতু তাঁর আবিষ্কার প্রকাশ করবেন না এবং তাঁর গবেষণাটি ধ্বংসাত্মক উদ্দেশ্যে ব্যবহার করা যেতে পারে।
বিজ্ঞানী বৈরাভান (এস. এ. আসকান) দাবি করেছেন যে মুরুগান মিথ্যা দাবি করছেন যে তাঁর গবেষণা সফল। মুরুগান এইভাবে একটি বিক্ষোভ পরিচালনা করেন এবং অত্যাবশ্যক গবেষণা নোটগুলি নষ্ট করে দেয় যা অন্যান্য বিজ্ঞানীদের মন খারাপ করে দেয়। বৈরাওয়ান তাকে বিদেশের কাছে গবেষণা বিক্রি করতে প্ররোচিত করার জন্য ১০০ মিলিয়ন ডলার অফার করে, যা মুরুগান অস্বীকার করেন।
তারপরে মুরুগান তার বান্ধবী, বিমালা (মঞ্জুলা) এর সাথে বিশ্ব ভ্রমণে রওনা হন। তিনি বিমালাকে প্রকাশ করেছেন যে তিনি গবেষণা নোট ধ্বংস করার মতো ভান করেছিলেন এবং সেগুলি তিনি কোনও নিরাপদ স্থানে রেখেছেন। প্রকৃতপক্ষে সেগুলি আরও ব্যবহারের পরিকল্পনা ছিল যাতে তাঁর গবেষণাটি উত্পাদনশীল উদ্দেশ্যে ব্যবহৃত হয়। বৈরাভান, যারা তাদের অনুসরণ করে চলেছেন তারা তা শুনে থাকেন। বৈরাওয়ান গবেষণা নোট চুরি করার পরিকল্পনা করেছে। সিঙ্গাপুরে থাকাকালীন বৈরাভান মুরুগানকে একটি বিশেষ বন্দুক দিয়ে হত্যা করেছিল (তাকে হত্যা করে না)। বিমলা এই দেখে অজ্ঞান হয়ে যায়।
মুরুগান যিনি আপাতদৃষ্টিতে মানসিক ব্যাধি ভুগছেন, পরবর্তীকালে তাকে বৈরাভানের হেফাজতে নেওয়া হয়েছে।
শীঘ্রই, বিমালাকেও বৈরাওয়ান অপহরণ করেছিলেন, এই প্রত্যাশা করে যে প্রাক্তন মুরুগানকে নিরাময় করবেন, যাতে তিনি গবেষণামূলক নথির সন্ধানের বিষয়ে তথ্য পেতে পারেন।
রাজু (এমজিআর), একজন সিবিসিআইডি অফিসার এবং মুরুগানের ছোট ভাই তার ভাইয়ের সন্ধানে সিঙ্গাপুরে পৌঁছেছেন। কীভাবে সে তার ভাইকে খুঁজে পায় এবং অন্যের সাথে কী ঘটে সে গল্পের বাকী রূপ দেয়।
চলচ্চিত্রটি ছিলো এমজিআরের অভিনয় করা অন্যতম সেরা চলচ্চিত্র, তামিলনাড়ু প্রদেশের মানুষ চলচ্চিত্রটিকে খুবই পছন্দ করেছিলো; চলচ্চিত্রটি তামিলনাড়ু রাজ্যের বিভিন্ন প্রেক্ষাগৃহে তিন মাসের মত চলেছিলো। চলচ্চিত্রটি মোট সাড়ে চার কোটি রূপী আয় করেছিলো। তৎকালীন মাদ্রাজ শহরের দেবী প্যারাডাইজ এবং অগাস্তিয়া চলচ্চিত্র প্রেক্ষাগৃহে চলচ্চিত্রটির টিকিট সহজে পাওয়া যেতোনা, আগেই অনেক দর্শক টিকিট বুকিং করে রেখেছিলেন, ঠিক একই রকম হয়েছিলো মাদুরাই শহরেরও বেশ কয়েকটি চলচ্চিত্র প্রেক্ষাগৃহে, মাদুরাইয়ের 'মীনাক্ষী' প্রেক্ষাগৃহে চলচ্চিত্রটি চলেছিলো ২০১৭ দিন, ট্রিচি প্যালেসে ২০৩ দিন এবং কোভাই রাজাতে ১৯৯ দিন। ৩৩টি চলচ্চিত্র প্রেক্ষাগৃহে ১০০ দিন চলেছিলো।
হাবিব ওয়াহিদের গাওয়া গানের তালিকা

হাবিব ওয়াহিদ হচ্ছে একজন বাংলাদেশী সঙ্গীতশিল্পী ও সুরকার। তিনি অ্যালবাম, একক ও চলচ্চিত্রের সাউন্ডট্র‍্যাক অ্যালবামের জন্য সুরারোপ ও গান গেয়েছেন। নিচে হাবিব ওয়াহিদ কর্তৃক গাওয়া গানসমূহের তালিকা দেওয়া হলো।
অ্যালবামটিতে হাবিব ওয়াহিদ সুরকার ও প্রযোজক হিসাবে দায়িত্ব পালন করেছেন এবং জুলি, ফেরদৌস ওয়াহিদ, নির্ঝর, হেলাল ও কনিকা গায়ক হিসাবে ভূমিকা পালন করেন। এটি হাবিবের অভিষেক একক অ্যালবাম, সেইসাথে "দিন গেল" এবং "এসো বৃষ্টি নামাই" গানের মাধ্যমে কণ্ঠশিল্পী হিসাবে তার অভিষেক ঘটে।
হাবিব ওয়াহিদ অ্যালবামে সুরকার ও প্রযোজক হিসাবে দায়িত্ব পালন করেছেন। হাবিব প্রধান কণ্ঠশিল্পী হিসাবেও ছিলেন এতে, ক্যালেন্ডারের পাতা" ছাড়া অ্যালবামের সবগুলো গান তিনি গেয়েছেন, যেটি তার বাবা ফেরদৌস ওয়াহিদ গেয়েছেন।
হাবিব ওয়াহিদ অ্যালবামের গানগুলো সুরারোপন করেছেন, এবং সাজিদ সরকারের সঙ্গে প্রযোজনা করেছেন। ন্যান্সি ও কনা গায়ক হিসাবে ভূমিকা রেখেছেন, সেইসাথে ফেরদৌস ওয়াহিদও, যিনি "ও মিষ্টি মেয়ে" শিরোনামের গানটি গান।
অ্যালবামটিতে হাবিব ওয়াহিদ সুরকার, প্রযোজক এবং একমাত্র কণ্ঠশিল্পী ভূমিকা রেখেছেন।
অ্যালবামে হাবিব ওয়াহিদ সুরকার ও প্রযোজক হিসাবে ভূমিকা রেখেছেন এবং গানগুলো গেয়েছেন কায়া। এটি হাবিবের অভিষেক অ্যালবাম।
হাবিব ওয়াহিদ অ্যালবামের সুরকার ও প্রযোজক হিসাবে ভূমিকা রেখেছেন এবং কায়া ও হেলাল গানগুলো গেয়েছেন। অ্যালবামটিতে কুনেলও গায়ক হিসাবে ভূমিকা রেখেছেন।
অ্যালবামে হাবিব ওয়াহিদ সুরকার ও প্রযোজক হিসাবে ভূমিকা রেখেছেন এবং "বলে তো দিয়েছি হৃদয়ের কথা" গানটি ছাড়া সবগুলো গান গেয়েছেন শিরিন জাওয়াদ, যা গেয়েছেন হাবিব ওয়াহিদ নিজে এবং ন্যান্সি।
অ্যালবামটি হাবিব ওয়াহিদ সুরকার ও প্রযোজক করেন এবং সবগুলো গান গেয়েছেন ন্যান্সি, এছাড়া "ঝরা পাতা" গানটি হাবিবের সঙ্গে দ্বৈত ভাবে গেয়েছেন ন্যান্সি নিজেই, এবং "ডুবেছি" শিরোনামের গানটিতে মিঠুন ভূমিকা রেখেছেন।
কর্ণফুলী এক্সপ্রেস

কর্ণফুলী এক্সপ্রেস (ট্রেন নাম্বার-০৩/০৪) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি চট্টগ্রাম থেকে ঢাকা যাত্রাপথে ফেনী জেলা, কুমিল্লা জেলা, ব্রাহ্মণবাড়িয়া জেলা, কিশোরগঞ্জ জেলা, নরসিংদী জেলা ও গাজীপুর জেলাকে সংযুক্ত করে।
কর্ণফুলী এক্সপ্রেস চট্টগ্রাম> লাকসাম> আখাউড়া> ভৈরব> নরসিংদী> টঙ্গী> কমলাপুর মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
কর্ণফুলী এক্সপ্রেস যেসকল রেলওয়ে স্টেশন দিয়ে চলাচল করে নিম্নে উল্লেখ করা হলো:
কর্ণফুলী এক্সপ্রেস ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী)
চট্টলা এক্সপ্রেস

চট্টলা এক্সপ্রেস (ট্রেন নং ৮০১/৮০২) বাংলাদেশ রেলওয়ে কর্তৃক পরিচালিত বাংলাদেশের একটি খ শ্রেণীর আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ ও নরসিংদী জেলাকে সংযুক্ত করেছে।
২০১০ সালের ১লা নভেম্বর ট্রেনটি উদ্বোধন করা হয়। পূর্বে এটি এক্সপ্রেস ট্রেন হিসেবে ৬৭/৬৮ নাম্বার নিয়ে চলাচল করতো। তবে পরবর্তীতে ২০২০ সালের ২৭শে আগস্ট একে আন্তঃনগরে রূপান্তর করা হয়, এবং একে ৮০১/৮০২ নাম্বার দেওয়া হয়। চট্টগ্রাম−ঢাকা রুটে এই ট্রেনের পাশাপাশি সুবর্ণ এক্সপ্রেস (৭০১/৭০২), মহানগর প্রভাতী/গোধূলী এক্সপ্রেস (৭০৩/৭০৪), মহানগর এক্সপ্রেস (৭২১/৭২২), তূর্ণা এক্সপ্রেস (৭৪১/৭৪২), সোনার বাংলা এক্সপ্রেস (৭৮৭/৭৮৮), ঢাকা/চট্টগ্রাম মেইল (১/২) এবং কর্ণফুলী এক্সপ্রেস (৩/৪) চলাচল করে।
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০ই? মার্চ হতে কার্যকর।
এই ট্রেনে ২৬০০, ২৭০০ ও ২৯০০ শ্রেণীর লোকোমোটিভ ব্যবহার করা হয়।
পূর্বে ট্রেনটি মেইল সবুজ-হলুদ ভ্যাকুয়াম ব্রেকের কোচে চলাচল করতো। প্রথমে এটি ১৬/৩২ লোডে চলাচল করতো এবং এতে ৫১৪টি আসন ছিলো। তবে পরে এটির লোড কমিয়ে ১২/২৪ এ নিয়ে আসা হয়। এটি ঢাকা/চট্টগ্রাম মেইলের সাথে রেক শেয়ার করে চলতো। পরে পাহাড়িকা ও উদয়ন এক্সপ্রেসের আন্তঃনগর সবুজ-হলুদ ভ্যাকুয়াম ব্রেকের কোচ প্রতিস্থাপন করে ইন্দোনেশীয় লাল-সবুজ এয়ার ব্রেকের কোচ দেওয়া হয়। পরে চট্টলা এক্সপ্রেস আন্তঃনগর হলে পাহাড়িকা ও উদয়ন এক্সপ্রেসের অবমুক্ত কোচ একে দেওয়া হয়। এখন ট্রেনটির লোড ১২/২৪ এবং আসন সংখ্যা ৫৮০। এর মধ্যে প্রথম (সিট) শ্রেণীতে ২৭টি আসন এবং শোভন চেয়ার ও শোভন শ্রেণী মিলিয়ে ৫৫৩টি আসন রয়েছে। ট্রেনটি দুই রেকে চলাচল করে।
৮০১ এর রেক বিন্যাস (২০২০ সাল অব্দি):
ঢাকা/চট্টগ্রাম মেইল

ঢাকা/চট্টগ্রাম মেইল (ট্রেন নং ০১−০২) বাংলাদেশ রেলওয়ে পরিচালিত একটি যাত্রীবাহী ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ, নরসিংদী ও গাজীপুর জেলাকে সংযুক্ত করে।
চট্টগ্রাম−ঢাকা রুটে এই ট্রেনের পাশাপাশি কর্ণফুলী এক্সপ্রেস, সুবর্ণ এক্সপ্রেস, মহানগর প্রভাতী/গোধূলী এক্সপ্রেস, মহানগর এক্সপ্রেস, তূর্ণা এক্সপ্রেস, সোনার বাংলা এক্সপ্রেস এবং চট্টলা এক্সপ্রেস চলাচল করে।
এই ট্রেনে সাধারণত ২০১৭ সাল থেকে ২৯০০ শ্রেণীর লোকোমোটিভ ব্যবহার করা হয়। ২০১৭ সালের আগে ট্রেনটিতে ২৩০০ ,২৪০০, ২৫০০, ২৬০০ ২৭০০, ২৮০০০ সিরিজের লোকো ব্যবহার করা হতো। ট্রেনটি ১৮/৩৬ লোডের ভেস্টিবিউলবিহীন ভ্যাকুয়াম ব্রেকের কোচের রেকে চলাচল করে।
ডেল্টা ওয়ার্কস

ডেল্টা ওয়ার্কস (ডাচ: ডেল্টাওয়ারকেন) হল সমুদ্রের থেকে রাইন-মিউজ-শ্যালডি ব-দ্বীপের চারপাশে বিস্তীর্ণ জমি রক্ষার জন্য নেদারল্যান্ডসের দক্ষিণ-পশ্চিমে একটি ধারাবাহিক নির্মাণ প্রকল্প। নির্মাণগুলি দক্ষিণ হল্যান্ড এবং জিল্যান্ড প্রদেশের বাঁধ, স্লুইসস, জলকপাট, নদীতীরের বাঁধ এবং ঝড়ের ফলে সৃষ্টি জল-উচ্ছাসকে বাধা প্রদানকারী প্রাচীর নিয়ে গঠিত।
বাঁধ, স্লুইস এবং ঝড়ের ফলে সৃষ্টি জল-উচ্ছাসকে বাধা প্রদানকারী প্রাচীরগুলির লক্ষ্য হ'ল ডাচ উপকূলরেখাটি সংক্ষিপ্ত করা, এভাবে উত্থাপিত ডাইকের সংখ্যা হ্রাস করা। জুয়েদারজি ওয়ার্কসের পাশাপাশি ডেল্টা ওয়ার্কসকে আমেরিকান সোসাইটি অফ সিভিল ইঞ্জিনিয়ার্স কর্তৃক আধুনিক বিশ্বের অন্যতম সাত আশ্চর্য হিসাবে ঘোষণা করা হয়েছে।
রাইন, মোজ এবং শেলডি নদীর মোহনাগুলি কয়েক শতাব্দী ধরে বন্যার শিকার হয়েছে। আফস্লুইটডিজ্ক (১৯২৭-১৯৩২) তৈরির পরে, ডাচরা রাইন-মোজ ব-দ্বীপে বাঁধ নির্মাণের অধ্যয়ন শুরু করে। উপকূলরেখাটি ছোট করার জন্য এবং ব-দ্বীপটিকে মিষ্টি জলের উপকূলীয় হ্রদগুলির একটি সমষ্টি করে দেওয়ার জন্য পরিকল্পনা তৈরি করা হয়। উপকূলরেখা সংক্ষিপ্ত করে, নদীতীরের বাঁধগুলিকে আরও শক্তিশালী করা হয়।
ডেল্টা ওয়ার্কসের অংশ ডেল্টা প্রকল্প মূলত একটি সময়কালে তৈরি হয়েছিল, যেখানে প্রকৌশল প্রকল্পগুলির পরিবেশ সচেতনতা এবং পরিবেশগত প্রভাবগুলি নেহাত সাদামাটাভাবে বিবেচনায় নেওয়া হয়েছিল। যদিও বছরের পর বছর ধরে পরিবেশ সম্পর্কে সচেতনতার স্তর বৃদ্ধি পায়; ডেল্টা প্রকল্প অতীতে পরিবেশের উপর অনেক অপরিবর্তনীয় প্রভাব ফেলেছে। মোহনার মুখ বন্ধ করে দিয়ে নদীতীরের বাঁধের দৈর্ঘ্য হ্রাস করা হয়, যা অন্যথায় বন্যার হাত থেকে রক্ষার জন্য গড়ে তুলতে হবে, তবে এটি জলের ব্যবস্থায়ও বড় ধরনের পরিবর্তন সাধন করে। উদাহরণস্বরূপ, জোয়ারগুলি অদৃশ্য হয়ে গেল, যার ফলস্বরূপ সমুদ্রের জল এবং অভ্যন্তরীণ ভাগের মিষ্টি জলের মধ্যে প্রবাহ কমে যায়। ফলে উদ্ভিদ এবং প্রাণী এই লক্ষণীয় পরিবর্তন থেকে ভুগেছে। এছাড়াও, নদীগুলি দূষিত কাদা দ্বারা আচ্ছাদিত হয় মোহনাতে আর বিস্তৃত খোলা পথ না থাকার কারণে।
মূল পরিকল্পনাটি ইউরোপোর্টারিংয়ের মাধ্যমে সম্পন্ন হয়, যার জন্য নিওয়ে ওয়াটারওয়েগে ম্যাজল্যান্ট প্রাচীর নির্মাণ করতে হয় মাসলুইস এবং হোইক ভ্যান হল্যান্ডের মাঝে এবং স্পিজকেনিসের নিকটে হার্টেল খালের মধ্যে হার্টেলেকারিংয়ের নির্মাণের প্রয়োজন ছিল। ১৯৯৭ সালে প্রায় চল্লিশ বছর পরে কাজগুলির সমাপ্তি ঘোষণা করা হয়। বাস্তবে, নেদারল্যান্ডসের হারলিনজেন শহরের নিকটে সর্বশেষ শক্তিশালী এবং উত্থাপিত প্রাচীরের আনুষ্ঠানিক উদ্বোধনের মাধ্যমে কাজগুলি শেষ হয়েছিল ২৪ আগস্ট ২০১০ সালে।
জলবায়ু পরিবর্তন এবং আপেক্ষিক সমুদ্রপৃষ্ঠের উত্থানের কারণে নদীতীরের বাঁধগুলি শেষ পর্যন্ত উচ্চতর এবং প্রশস্ত করতে হবে। এটি সমুদ্রের বিরুদ্ধে দীর্ঘমেয়াদী চড়াই উতরাইয়ের যুদ্ধ। বন্যার সুরক্ষার প্রয়োজনীয় স্তর এবং নির্মাণের ফলস্বরূপ ব্যয়গুলি পুনর্বিবেচনার বিষয় এবং এটি একটি জটিল সিদ্ধান্ত গ্রহণের প্রক্রিয়ার সঙ্গে জড়িত। ১৯৯৫ সালে ডেল্টা প্লান লার্জ রিভারস এবং নদীর জন্য ঘর প্রকল্পে ১৯৯৫ থেকে ২০১৫ সালের মধ্যে প্রায় ৫০০ কিলোমিটার অপর্যাপ্ত নদীতীরের বাঁধ ওস্টারসেল্ডি ও ওয়েস্টারসেল্ড বরাবর পুনর্বহাল করা এবং প্রতিস্থাপন করার সিধান্ত নেওয়া হয়। ২০১৫ সালের এর পরে উচ্চ জল সংরক্ষণ কর্মসূচির আওতায় অতিরিক্ত সংস্করণ করা হয়।
ঢাকা-নোয়াখালী এক্সপ্রেস

নোয়াখালী মেইল (ট্রেন নাম্বার-১১/১২) বাংলাদেশ রেলওয়ে কতৃক পরিচালিত বাংলাদেশের একটি যাত্রীবাহী ট্রেন। ট্রেনটি নোয়াখালী থেকে ঢাকা যাত্রাপথে কুমিল্লা জেলা, ব্রাহ্মণবাড়িয়া জেলা, কিশোরগঞ্জ জেলা, নরসিংদী জেলা ও গাজীপুর জেলাকে সংযুক্ত করে।
একসময় ট্রেনটির নাম ছিলো- ঢাকা/নোয়াখালী এক্সপ্রেস। পরবর্তীতে বাংলাদেশ রেলওয়ের টাইমটেবিল- ৫৪ তে ট্রেনটির নাম নোয়াখালী মেইল নামে পরিবর্তিত হয়।
নোয়াখালী মেইল ট্রেনটি নোয়াখালী - লাকসাম -আখাউড়া - ভৈরব - নরসিংদী - টঙ্গী - কমলাপুর মিটারগেজ রেলপথে চলাচল করে এবং যাত্রাপথে থাকা প্রায় স্টেশনে যাত্রাবিরতি দেয়।
নোয়াখালী মেইল ট্রেনটি যেসকল রেলওয়ে স্টেশন দিয়ে চলাচল করে নিম্নে উল্লেখ করা হলো:
বাংলাদেশ রেলওয়ের ৫৪ তম টাইমটেবিল অনুযায়ী, নোয়াখালী মেইল ট্রেনের সময়সূচি নিম্নে উল্লেখ করা হলো:
বীণাই ধনাম্মাল

বীণাই ধনম্মাল (: ) (১৮৬৭–১৯৩৮) ছিলেন একজন অত্যন্ত দক্ষ কর্ণাটকী সঙ্গীতজ্ঞ। তিনি সরস্বতী বীণার একজন বীণাবাদক এবং কর্ণাটকী শাস্ত্রীয় সঙ্গীতের একজন কন্ঠ শিল্পী ছিলেন। তাঁর নামের উপসর্গ "বীনাই" সরস্বতী বীণা যন্ত্রটিতে তার ব্যতিক্রমী দক্ষতার পরিচায়ক।
ধনাম্মালের পূর্বপুরুষরা ছিলেন ঐতিহ্যবাহী তাঞ্জাবুর মন্দিরের শিল্পী যারা পরবর্তীকালে "দেবদাসী" নামে পরিচিতি লাভ করে। পরিবারটি পরবর্তীকালে মাদ্রাজে (বর্তমানে চেন্নাই) স্থিত হন।
ধনাম্মালের জন্ম মাদ্রাজের (বর্তমানে চেন্নাই) জর্জ টাউনে পেশাদার সঙ্গীতশিল্পী ও নৃত্যশিল্পীদের পরিবারে। তাঁর ঠাকুমা কামাক্ষী ছিলেন এক নামী নৃত্যশিল্পী, এবং তাঁর মা ছিলেন একজন কণ্ঠশিল্পী যিনি কর্ণাটকী সঙ্গীত রচয়িতা ত্রয়ীর শ্যামা শাস্ত্রীর পুত্র সুব্বারায়া শাস্ত্রীর অধীনে প্রশিক্ষণ নিয়েছিলেন।
তাঁর পরিবারের সদস্যদের প্রশিক্ষণের পাশাপাশি, ধনম্মাল ওয়ালাজাপেত বালাকৃষ্ণ দাস ("পদম বালাদাস") নামে একজন অন্ধ সঙ্গীতশিল্পী যিনি ক্ষেত্রয়ের পদমের ভাণ্ডার ছিলেন এবং সতানুর পঞ্চনাথ আইয়ারের কাছ থেকেও প্রশিক্ষণ নিয়েছিলেন।
ধনাম্মল সাধারণত খুব সীমিত সংখ্যক শ্রোতাদের মাঝেই অনুষ্ঠান করতে পছন্দ করতেন। তিনি মাঝে মাঝে তার বোন রূপবতীর সাথেও অনুষ্ঠান করতেন। তাঁর চার কন্যা ছিল, যারা জুটি হিসাবে "ধনম সিস্টার্স" হিসাবে অনুষ্ঠান করতেন। সুতরাং কর্ণাটকী সঙ্গীতের দ্বৈত গায়কের জনপ্রিয়তার ধারণাটি ধনাম্মল পরিবারকে দেওয়া যেতে পারে। প্রয়াত তেলুগু লেখক অরুদ্রর মতানুযায়ী তেলুগু কবি গুরাজদা আপা রাও ধনাম্মলের সঙ্গীত শোনার পরে তাঁর আধ্যাত্মিক নাটক কন্যাসুলকামের দ্বিতীয় সংস্করণে মাদুরাবনীর চরিত্রটি প্রবর্তন করেছিলেন।
স্বয়ংসম্পূর্ণ এবং নিখুঁত একটি যন্ত্র বীণা; ধনাম্মাল বীণার সাথে সাথে প্লেট্রাম দ্বারা সঙ্গতও করতেনএবং প্রায়শই বীণার সাথে নিজের গলায় গানও গাইতেন। তার সঙ্গীত কিছু ঐতিহাসিক রেকর্ডিংয়ের একটি সেটে নথিভুক্ত করা হয়েছে। তাঁর ব্যক্তিগত রীতি, যা বীণাই ধনম্মাল বানী নামে পরিচিত- এখনও বীণা শিক্ষার্থীদের কাছে সঙ্গীত প্রকাশের গভীরতার দিক দিয়ে দিগণির্দেশক হিসাবে বিবেচিত। সঙ্গীতজ্ঞ, সমালোচক এবং সুরকাররা চেন্নাইয়ের তাঁর ব্যক্তিগত অনুষ্ঠানে অংশ নিয়েছিলেন। তার অবিচ্ছিন্ন প্রভাব তার খণ্ডন, জ্ঞান এবং পরিমার্জনার সুযোগ হিসাবে চিহ্নিত করা হয়। নরসিমাহাকারল্লু, মুলিয়ালপেট পোনুস্বামী, তিরোবত্রিয়ার ত্যাগগিয়র, এবং বিশেষত ধর্মপুরী সুব্বারায়ারের মতো শীর্ষস্থানীয় সুরকারদের অনেকগুলি গান ধনাম্মলের জন্য রচিত বা অনুপ্রাণিত হয়েছিল। এই রচনাগুলি মূলত জাওয়ালি এবং পদম সংরক্ষণ করেছেন, শিখিয়েছেন এবং প্রকাশ করেছেন তাঁর নাতি-নাতনিরা, টি শঙ্করন, নৃত্যশিল্পী টি। বালাসরস্বতী, টি। মুক্তা, টি। বৃন্দা এবং টি বিশ্বনাথন।
১৯৩৮ সালের ১৫ই অক্টোবর ধনাম্মন শেষ নিঃশ্বাস ত্যাগ করেন।তার উপর একটি স্মারক ডাকটিকিট ২০১০-য়ের ৩রা ডিসেম্বর জারি করা হয়েছিল.
নন্দিনী ঘোষাল

নন্দিনী ঘোষাল একজন ভারতীয় শাস্ত্রীয় নৃত্যশিল্পী, নৃত্যপরিচালক ও চলচ্চিত্র অভিনেত্রী। ১৯৯৭ সালে চার অধ্যায় চলচ্চিত্রে অভিনয়ের মধ্য দিয়ে অভিনয় জগতে পা রাখেন। পরবর্তীতে তিনি কয়েকটি চলচ্চিত্রে প্রধান চরিত্রে অভিনয় করেন। তার মধ্যে কিছু সংলাপ কিছু প্রলাপ (১৯৯৯) ও সিঁথি (২০০৩) উল্লেখযোগ্য।
নন্দিনী ঘোষাল একজন শাস্ত্রীয় নৃত্যশিল্পী হিসেবে তার কর্মজীবন শুরু করেন। তিনি 'গুরু পৌশালি মুখার্জি'-এর অধীনে 'উড়িশি শাস্ত্রীয় নৃত্য' শিখেছেন। তিনি 'গুরু কেলুচরণ মহাপাত্র'-এর কাছেও শিক্ষা গ্রহণ করেন। এই সময়ে গুরু মহাপাত্রে'র নৃত্য পরিচালনায় নৃত্য-নাটকের প্রধান চরিত্রে অভিনয় শুরু করেন।
তিনি 'ওয়াল্ড আর্টস কাউন্সিল'-এর একজন সদস্য, যা ইউনেস্কো-এর একটি সৌজন্য সংস্থা।
ওয়েসলি মাধেভেরে

তিনি ২০১৯-২০২০ প্রো৫০ চ্যাম্পিয়নশিপে মাশোনাল্যান্ড ঈগলসের হয়ে ২০২০ সালের ৮ ফেব্রুয়ারিতে লিস্ট এ ক্রিকেটে প্রথম আত্মপ্রকাশ করেন। তার লিস্ট এ অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য জিম্বাবুয়ের দলের সহ-অধিনায়ক পদে নামকরণ করা হয়েছিল। তিনি ২০১৬ সালের অনূর্ধ্ব -১৯ ক্রিকেট বিশ্বকাপের জন্য জিম্বাবুয়ে স্কোয়াডের অংশ ছিলেন এবং ২০১৮ অনূর্ধ্ব-১৯ ক্রিকেট বিশ্বকাপ পরবর্তীতে আন্তর্জাতিক ক্রিকেট কাউন্সিল (আইসিসি) তাকে দলে উঠতি তারকা হিসাবে নামকরণ করেছে। ২০১৯-২০ লোগান কাপে মাশোনাল্যান্ড ইগলসের হয়ে ২০২০ সালের ২০ ফেব্রুয়ারি তিনি প্রথম শ্রেণির ক্রিকেটে আত্মপ্রকাশ করেছিলেন। 
২০২০ সালের ফেব্রুয়ারিতে জিম্বাবুয়ের একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০আই) স্কোয়াডে বাংলাদেশের বিপক্ষে সফরের জন্য তাকে দলে নেওয়া হয়েছিল। তিনি জিম্বাবুয়ে জন্য তার ওডিআই অভিষেক ঘটে বাংলাদেশের বিপরীতে ১ মার্চ ২০২০। তিনি জিম্বাবুয়ে জন্য তার টি২০আই আত্মপ্রকাশ হয় বাংলাদেশের সাথে, ৯ মার্চ ২০২০।
সুরমা এক্সপ্রেস

সুরমা মেইল (ট্রেন নাম্বার-০৯/১০( বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি কমলাপুর থেকে সিলেট যাত্রাপথে গাজীপুর জেলা, নরসিংদী জেলা, কিশোরগঞ্জ জেলা, ব্রাহ্মণবাড়িয়া জেলা হবিগঞ্জ জেলা ও মৌলভীবাজার জেলাকে সংযুক্ত করে।
সুরমা মেইল, কমলাপুর> টঙ্গী>নরসিংদী > ভৈরব বাজার> আখাউড়া> শায়েস্তাগঞ্জ> কুলাউড়া> সিলেট মিটারগেজ রেলপথে চলাচল করে এবং যাত্রাপথে প্রায় সকল স্টেশনে যাত্রাবিরতি দেয়।
সুরমা এক্সপ্রেস (ট্রেন নাম্বারঃ ৯/১০) যেসকল রেলওয়ে স্টেশন দিয়ে চলাচল করে তা নিম্নে উল্লেখ করা হলো:
অমি ত্রিবেদী

অমি ত্রিবেদী (জন্ম: ১৫ জুলাই ১৯৮২) হলেন একজন ভারতীয় টেলিভিশন এবং থিয়েটার অভিনেত্রী। ২০০৫–০৬ সালে, তিনি "কিট্টু সব জানতি হ্যায়"তে কিট্টু এবং ২০১০-১১ সালে জনপ্রিয় কৌতুক সিটকম"পাপড় পোল"এ কোকিলা চরিত্রে অভিনয়ের মাধ্যমে সর্বাধিক পরিচিতি অর্জন করেছেন।
ত্রিবেদী বেশ কয়েক বছর ধরে গুজরাটি থিয়েটারে অভিনয় করছেন এবং বেশ কয়েকটি হিন্দি ধারাবাহিকেও অভিনয় করেছেন। তাঁর বাবা প্রখ্যাত থিয়েটার অভিনেতা তুষার ত্রিবেদী, যিনি ২০ বছরেরও বেশি সময় ধরে গুজরাটি ধারাবাহিকে অভিনয় করছেন। তাঁর ছোট ভাই, করণ ত্রিবেদীও একজন থিয়েটার অভিনেতা এবং কণ্ঠশিল্পী।
ত্রিবেদী বেশ কম বয়সেই অভিনয় শুরু করে দিয়েছিলেন। তিনি শিশুশিল্পী হিসাবে "হামরাহি" এবং "জি হরর শো"-এর মতো হিন্দি ধারাবাহিকের বিশেষ চরিত্রে অভিনয় করেছিলেন। ১৯৯৪ সালে, তিনি প্রকাশ ঝায়ের টেলিচলচ্চিত্র "দিদি"-তে অভিনয় করেছিলেন, যেটি গ্রামাঞ্চলে মেয়েদের লেখাপড়াকে কেন্দ্র করে নির্মাণ করা হয়েছিল। দশম ও দ্বাদশ শ্রেণিতে অধ্যয়নের পর, ত্রিবেদী কিশোরী অভিনেত্রী হিসাবে অভিনয়ে ফিরে এসেছিলেন এবং গুজরাটি থিয়েটারে বেশ কয়েক বছর ধরে অভিনয় করেছিলেন। তিনি গুজরাতি মানুষ|গুজরাটি দর্শকদের কাছ থেকে তাঁর অভিনয়ের দক্ষতার জন্য প্রশংসা কুড়িয়েছিলেন।
ত্রিবেদীর থিয়েটারে অভিনয়ের অভিজ্ঞতা তাঁকে বেশ কয়েকটি টেলিভিশন চ্যানেলের কাছ থেকে অভিনয়ের প্রস্তাব পেতে সহায়তা করেছিল। তিনি জি টিভিতে প্রচারিত ধারাবাহিক "বাবুল কি দুয়ায়েঁ লেতি যা"তে একটি ছোট্ট ভূমিকায় অভিনয়ের মাধ্যমে টেলিভিশন জগতে পদার্পণ করেছিলেন। এরপরে, তিনি "দিল চাহতা হ্যায়" এবং "কুমকুম - এক প্যায়ারা সা বন্ধন"-এর মতো বেশ কয়েকটি অনুষ্ঠানে ক্ষুদ্র চরিত্র এবং পার্শ্ব চরিত্রে অভিনয় করেছেন। তিনি জনপ্রিয় কৌতুক সিটকম "খিচড়ি"তেও অভিনয় করেছিলেন, যা হ্যাটস অফ প্রোডাকশনের প্রযোজনায় নির্মিত প্রথম অনুষ্ঠান ছিল। এই ধারাবাহিকের জনপ্রিয়তা থাকা সত্ত্বেও ত্রিবেদী এর দ্বিতীয় ভাগ "ইনস্ট্যান্ট খিচড়ি"তে আর অভিনয় করেননি; কারণ তিনি অন্যান্য প্রকল্পের জন্য প্রতিশ্রুতিবদ্ধ ছিলেন।
তারপরে, তিনি "জারা-পেয়ার কি সৌগত", "জানে ক্যা বাত হুই" এবং "বাজেগা ব্যান্ড বাজা"র মতো অনুষ্ঠানে অভিনয় করেছিলেন।
২০১০ সালে, ত্রিবেদী সব টিভির কমেডি সিটকম "পাপড় পোল" এ অভিনয় করেছিলেন; যেখানে তাঁর বিপরীতে স্বপ্নিল জোশী অভিনয় করেছিলেন। তিনি উক্ত অনুষ্ঠানে কোকিলা চরিত্রে অভিনয়ের জন্য জনপ্রিয়তা অর্জন করেছিলেন। এই অনুষ্ঠানে তার চরিত্রের জন্য তিনি "সেরা কৌতুক অভিনেত্রী" বিভাগে ইন্ডিয়ান টেলি পুরস্কারের জন্য মনোনীত হয়েছিলেন।
রাজকৃষ্ণ রায়

রাজকৃষ্ণ রায় (২১ অক্টোবর ১৮৪৯ - ১১ মার্চ ১৮৯৪) একজন বিশিষ্ট নাট্যকার ও ঔপন্যাসিক।
রাজকৃষ্ণ রায়ের জন্ম পশ্চিমবঙ্গের বর্ধমান জেলার রামচন্দ্রপুরে। পিতার নাম রামদাস রায়। শৈশবেই মাতার মৃত্যু হওয়ার তার পিতা রাজকৃষ্ণকে কলকাতায় নিয়ে চলে আসেন। মাত্র আট বৎসর বয়সে রাজকৃষ্ণের পিতৃবিয়োগে ঘটে তাই স্কুলের লেখাপড়া তার ভাগ্যে জোটেনি। তিনি নিজেই নানা স্থান থেকে বই পত্র যোগাড় করে স্বশিক্ষিত হয়েছিলেন। আর আর্থিক অনটন কাটাতে চাকরির আশায় নিউ বেঙ্গল প্রেসে কাজে যোগ দেন। নিজের চেষ্টায় পড়াশোনা চালিয়ে আর কাজের মাঝে অভিজ্ঞতা সঞ্চয় করেন। অর্জিত কর্মদক্ষতায় ২১ বৎসর বয়সে ১২ টাকা মাসিক বেতনে আলবার্ট প্রেসের ম্যানেজার হন। এখান থেকেই ১২৮৫ বঙ্গাব্দে মাসিক পত্রিকা'বীণা'প্রকাশ করেন। এই পত্রিকাতেই তার কবিতা নাটক প্রভৃতি নিয়মিত প্রকাশিত হয়। পরে ১২৮৭ বঙ্গাব্দে তিনি 'বীণাযন্ত্র' প্রেস স্থাপন করেন। কিন্তু লোকসানের ফলে প্রেস বিক্রি করে ১২৯৪ বঙ্গাব্দে ঠনঠনিয়ায় 'বীণারঙ্গভূমি' প্রতিষ্ঠা করেন। সেখানে স্বরচিত পৌরাণিক নাটক 'চন্দ্রহাস' এবং অন্যান্যদের নাটক ও প্রহসন অভিনয় করতে থাকেন। এখানেও ঋণের দায়ে ১২৯৭ বঙ্গাব্দে বঙ্গভূমি হস্তান্তরিত হলে ১২৯৮ বঙ্গাব্দে স্টার থিয়েটারের বেতনভোগী নাট্যকার হন। প্রচুর নাটক লিখেছেন তিনি। বিদ্রূপাত্মক কবিতার সাহায্যে বাঙালি জাতির চেতনা সঞ্চারে সাহায্য করেছেন। 'ভূতলে বাঙালি অধম জাতি' কবিতা তারই প্রমাণ। 'ভারতগান' কবিতামালার প্রত্যেকটিতে দেশপ্রেমের কথা বলেছেন। আবার অন্যদিকে অলস, ভীরু, স্বার্থপর জাতি সম্বন্ধে ক্ষোভ প্রকাশও করেছেন।
সম্ভবত, রাজকৃষ্ণ রায়ই প্রথম বাঙালি যিনি সাহিত্যকে পেশা হিসাবে গ্রহণ করেছিলেন। ১৮৮১ খ্রিস্টাব্দে 'হরধনুভঙ্গ' নাটকে তিনি সর্বপ্রথম অমিত্রাক্ষর ছন্দের ব্যবহার করেন। আবার 'বর্ষার মেঘ' কবিতা ও ১৮৮৪ খ্রিস্টাব্দে রচিত 'রাজা বিক্রমাদিত্য' নাটকে গদ্য-কবিতা রচনায় তার প্রয়াস বিশেষভাবে উল্লেখযোগ্য। রাজকৃষ্ণের প্রথম কাব্যগ্রন্থ- 'বঙ্গ ভূষণ'(১৮৭৪) আর শেষ রচনা 'বেনজীর বদ রেসুনীর'(১৮৯৩)।'ভারতকোষ' নামে ভারতবর্ষ সম্পর্কিত প্রথম বিশ্বকোষের সঞ্চালক ছিলেন তিনি এবং শরচ্চন্দ্র দেব। এছাড়াও রামায়ণ ও মহাভারতের পদ্যানুবাদ করেন তিনি। রাজকৃষ্ণ রায় রচিত অন্যান্য উল্লেখযোগ্য গ্রন্থ হল -
রাজকৃষ্ণ রায় মাত্র ৪৫ বৎসর বয়সে ১৮৯৪ খ্রিস্টাব্দের ১১ই মার্চ মৃত্যুবরণ করেন।
মিতা বশিষ্ঠ

মিতা বশিষ্ঠ (জন্ম: ২ নভেম্বর ১৯৬৭) একজন ভারতীয় চলচ্চিত্র, টেলিভিশন এবং থিয়েটার অভিনেত্রী। তিনি ভারতীয় টেলিভিশনে "স্পেস সিটি সিগমা", "পচপন খাম্বে লাল দিওয়ারেঁ", "স্বাভিমান", "কাহিনী ঘর ঘর কী" এবং "কালা টীকার" মতো বেশ কয়েকটি টেলিভিশন ধারাবাহিকের বিভিন্ন চরিত্রে অভিনয় করেছেন। একই সাথে তিনি বেশ কয়েকটি চলচ্চিত্র পরিচালনার দায়িত্বও পালন করেছেন।
মিতা বশিষ্ঠ ১৯৬৭ সালের ২রা নভেম্বর তারিখে ভারতের মহারাষ্ট্রের পুনেতে ক্যাপ্টেন রাজেশ্বর দত্ত বশিষ্ঠের ঘরে জন্মগ্রহণ করেছিলেন। তার বাবা ছিলেন ভারতীয় সেনাবাহিনীর একজন অবসরপ্রাপ্ত কর্নেল এবং মা মীনাক্ষী মেহতা বশিষ্ঠ ছিলেন একজন শিক্ষিকা এবং ভারতীয় শাস্ত্রীয় সংগীত গায়িকা।
তিনি ১৯৮৭ সালে, দিল্লির ন্যাশনাল স্কুল অফ ড্রামা থেকে স্নাতক এবং পাঞ্জাব বিশ্ববিদ্যালয় থেকে সাহিত্য বিভাগে স্নাতকোত্তর সম্পন্ন করেছেন। মিতা বেশ কয়েক বছর ধরে (১৯৯০-২০১০) ভারতের প্রধান ডিজাইন, ফিল্ম এবং থিয়েটার ইনস্টিটিউটের অনুষদেও কাজ করেছিলেন; এদের মধ্যে আছে: এনআইএফটি (দিল্লি), এফটিআইআই (পুনে), এনএসডি (দিল্লি) এবং এনআইডি (আহমেদাবাদ)। তিনি যুক্তরাজ্যে (লন্ডন, বার্মিংহাম, লেস্টার) এবং দামেস্কের থিয়েটার কর্মশালাও পরিচালনা করেছেন। তিনি তার থিয়েটার কৌশল ব্যবহার করে ফ্যাশন ডিজাইন, চলচ্চিত্রের নির্দেশনা এবং অভিনয় বিষয়ে শিক্ষা প্রদান করেন।
বশিষ্ঠ তিনটি স্বল্পদৈর্ঘ্য চলচ্চিত্র রচনা ও প্রযোজনার পাশাপাশি বেশ কয়েকটি টেলিভিশন ধারাবাহিকেও কাজ করেছেন। তার মধ্যে উল্লেখযোগ্য হলো: "দ্য নেম অফ এ রিভার", যেটি বিএফআই (লন্ডন), এনএফডিসি (ভারত) এবং বাংলাদেশ চলচ্চিত্রের সহ-প্রযোজনায় নির্মিত।
২০০১ সালের জুন মাসে, বশিষ্ঠ "মন্ডলা" প্রতিষ্ঠা করেন, যেটি হচ্ছে একটি চারুকলা সহযোগিতা গবেষণা ও শিক্ষাকেন্দ্র। এর লক্ষ্য ছিল শিল্পকলায় নতুন আন্দোলনের নেতৃত্ব দেওয়া, বিভিন্ন কর্মকাণ্ড মঞ্চস্থ করা, সমাজে পরিবেশন শিল্পকর্মকে আলাদা করা (তিনি ইলেক্ট্রনিক মিডিয়ার হামলার মুখে এই অপরিহার্য বিষয়টিকে বিবেচনা করেন) এবং শৈল্পিকভাবে সহযোগিতা করা।
মন্ডলার অধীনে তার প্রথম প্রকল্পটি তাঁকে এক অস্বাভাবিক মোড়ে এনে দিয়েছিল। মুম্বইয়ের রিমান্ড হোমে পাচার হওয়া নাবালিকাদের নিয়ে যে একটি থিয়েটারভিত্তিক কর্মশালা করা হয়েছিল, সেখানে নাবালিকাদের স্ব-ক্ষমতায়ন ও পুনর্বাসনতার আড়ালে পুনরায় পাচার করার কাজে চার বছর ধরে তার পূর্ণ-সময় জড়িত থাকার অভিযোগ উঠেছিল (পাচার হওয়া নাবালিকা অর্থাৎ নাগরিক পতিতালয়ের পতিতাবৃত্তি থেকে নাবালিকা মেয়েদের উদ্ধার করা হয়েছে)।
মন্ডলার শৈল্পিক পরিচালক হিসাবে তিনি "মন্ডলা টিএএম" (থিয়েটার আর্টস মডিউল) তৈরি করেছিলেন, এটি পরিবেশন শিল্পকর্মের উপর ভিত্তি করে তৈরি এমন একটি প্রশিক্ষণ প্রক্রিয়া, যা পাচার হওয়া নাবালিকাকে মানসিক, শারীরিক, মানসিক এবং বুদ্ধিগতভাবে নিরাময় করতে অত্যন্ত সফল বলে প্রমাণিত হয়েছিল।
আবু মারওয়ান আবদ-মালেক দ্বিতীয়

আবু মারওয়ান আবদ আল-মালিক দ্বিতীয় ইবনে জিদান, যিনি আব্দুল মালেক দ্বিতীয় (? - ১০ মার্চ ১৬৩১) নামে পরিচিত, তিনি ১৬২৭ থেকে ১৬৩১ পর্যন্ত মরক্কোর সুলতান ছিলেন।
আইজাক ডি রাজিলি মরক্কোতে অভিযানের পরে তিনি ফ্রান্সের সাথে ফ্রান্সের -মরোক্কান চুক্তিতে স্বাক্ষর করেছিলেন এবং ফ্রান্সকে অগ্রাধিকারমূলক চিকিৎসা দিয়েছিলেন, যাকে রাজধানী হিসাবে বলা হয়: পছন্দসই শুল্ক, ফরাসী বিষয়গুলির জন্য কনস্যুলেট প্রতিষ্ঠা এবং ধর্মের স্বাধীনতা মুখ্য বিষয় ছিলো। 
তার জীবনের গল্পটি ইংরেজ কূটনীতিক জন হ্যারিসন ১৬৩৩ সালে প্রকাশ করেছিলেন।
রাং চিতা

রাং চিতা (বৈজ্ঞানিক নাম: "Euphorbia tithymaloides", ইংরেজি নাম: Jew's Slipper) হচ্ছে Euphorbiaceae পরিবারের, "Euphorbia" গণের আলংকারিক গুল্ম।
রাং চিতা দেখতে রসালো গুল্ম বিশিষ্ট। আকারে প্রায় আড়ায় মিটার পর্যন্ত লম্বা হয়। ফুল ছোট ও লাল রঙের। পতিত জমিতেই এই গুল্ম সুন্দর হয়। বীজ থেকে নতুন চারার জন্ম হয় । মার্চ থেকে জুন মাসে গাছে ফুল ফোটে।
ভারত ও বাংলাদেশের চট্টগ্রাম ও ঢাকা জেলায় জন্মে।
কচি গুল্মের সাদা আঠা বা ক্ষীর আঁচিল ও বৃশ্চিকের কামড়ের স্থানে লাগালে ভাল ফল পাওয়া যায়।
সুলগ্না পাণিগ্রাহী

সুলগনা পাণিগ্রাহী (জন্ম: ৩ ফেব্রুয়ারি ১৯৮৯) হলেন একজন ভারতীয় টেলিভিশন এবং চলচ্চিত্র অভিনেত্রী। তিনি টেলিভিশন ধারাবাহিক "অম্বর ধারা" এবং দো সাহেলিয়াঁর মুখ্য চরিত্রে অভিনয়ের জন্য অধিক পরিচিতি অর্জন করেছিলেন। ভাট ব্যানারের চলচ্চিত্র "মার্ডার ২-"এ রেশমা চরিত্রে অভিনয়ের মাধ্যমে তিনি বলিউডে অভিষেকের পূর্বে, স্টার প্লাসে সম্প্রচারিত জনপ্রিয় টেলিভিশন ধারাবাহিক "স্বপ্না বাবুল কা... বিদাইয়ে" সাক্ষী রাজবংশের চরিত্রে অভিনয় করেছিলেন।
পাণিগ্রাহী "অম্বর ধারা"য় অভিনয়ের মাধ্যমে টেলিভিশন জগতে অভিষেক করেছেন, যেখানে তিনি সংযুক্ত যমজ বোনদের একজন, ধারার চরিত্রে অভিনয় করেছিলেন। এই ধারাবাহিকটি ২০০৭ সাল থেকে ২০০৮ সালের মার্চ মাস পর্যন্ত সনি এন্টারটেইনমেন্ট টেলিভিশনে প্রচারিত হয়েছিল। তার অভিনীত দ্বিতীয় ধারাবাহিকটি ছিল দো সহেলিয়াঁ, যেখানে তিনি মৈথিলীর চরিত্রে অভিনয় করেছিলেন, যা গ্রামীণ রাজস্থানের দুই বন্ধুর গল্পের উপর ভিত্তি করে তৈরি হয়েছিল। এই ধারাবাহিকটি ২০১০ সালের মার্চ মাস থেকে জুলাই মাস পর্যন্ত জি টিভিতে প্রচারিত হয়েছিল। এর পরে তিনি "স্বপ্না বাবুল কা... বিদাইয়ে" সাক্ষী নামক একটি নেতিবাচক চরিত্রে অভিনয় করেছেন।
তিনি ২০১২ সালের মুক্তিপ্রাপ্ত চলচ্চিত্র, "মার্ডার ২"-এ অভিনয়ের মাধ্যমে বলিউডে অভিষেক করেন; এই চলচ্চিত্রটি ছিল ২০০৩ সালে মুক্তিপ্রাপ্ত হত্যাকাণ্ড বিষয়ক জনপ্রিয় চলচ্চিত্র "মার্ডারের" দ্বিতীয় সংস্করণ, যেটি বিশেষ ফিল্মসের ব্যানারে মুক্তি পেয়েছিল। উক্ত চলচ্চিত্রে তিনি রেশমা নামে এক দরিদ্র কলেজ ছাত্রীর ভূমিকায় অভিনয় করেছিলেন, যিনি তাঁর পরিবারের টিকে থাকার জন্য অর্থের প্রয়োজনে আংশিক সময়ের পতিতা হয়ে ওঠেন এবং একটি মনোবিকারগ্রস্ত পেশাদার খুনির শিকার হন। মিডিয়া জুড়ে সমালোচকদের কাছ থেকে তাঁর চরিত্রটি বেশ ইতিবাচক পর্যালোচনা পেয়েছিল। "মার্ডার ২"-এর পরে, তিনি রাজকুমার রাও, দিব্যেন্দু শর্মা অভিনীত "রেভ" ছবিতে এবং গিরিশ কর্ণাদ, রূপা গাঙ্গুলী অভিনীত "গুরুদক্ষিণা" ছবিতে অভিনয় করেছেন।
২০১৮ সালে সত্য ব্রহ্মা প্রতিষ্ঠিত ইন্ডিয়া লিডারশিপ কনক্লেভে সুলগ্না "ভারতীয় অ্যাফেয়ার্স মোস্ট প্রোমিসিং অ্যান্ড ইমার্জিং অ্যাক্ট্রেস অফ দ্য ইয়ার ২০১৮"-এর মর্যাদাপূর্ণ বিভাগের ছয় চূড়ান্ত প্রতিযোগীর একজন ছিলেন।
সুলগ্না ১৯৮৯ সালের ৩রা ফেব্রুয়ারি তারিখে ওড়িশার ব্রহ্মপুরে জন্মগ্রহণ করেছিলেন। তিনি ২০০৭ সালে মুম্বই চলে যাওয়ার পূর্ব পর্যন্ত দশ বছর নতুন দিল্লিতে বসবাস করেছিলেন। তিনি নতুন দিল্লির আর্মি পাবলিক স্কুল হতে তাঁর স্কুল জীবন শেষ করেছেন। তাঁর বাবা ভারতীয় সেনাবাহিনীতে কর্মরত ছিলেন, তাঁর মা একজন গৃহিণী এবং তাঁর ছোট বোন একজন চলচ্চিত্র নির্মাতা, যিনি বর্তমানে হিন্দি চলচ্চিত্রে একজন সহকারী পরিচালক হিসাবে কাজ করছেন।
কুশিয়ারা এক্সপ্রেস

কুশিয়ারা এক্সপ্রেস (ট্রেন নাম্বার-১৭/১৮) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি আখাউড়া থেকে সিলেট যাত্রাপথে হবিগঞ্জ জেলা ও মৌলভীবাজার জেলাকে সংযুক্ত করে।
কুশিয়ারা এক্সপ্রেস, আখাউড়া> শায়েস্তাগঞ্জ> কুলাউড়া> সিলেট মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
কুশিয়ারা এক্সপ্রেস যেসকল রেলওয়ে স্টেশন দিশে চলাচল করে নিম্নে তা উল্লেখ করা হলো:
মোঃ সাখাওয়াৎ হোসেন

মোঃ সাখাওয়াৎ হোসেন যিনি মওলানা শাখাওয়াত নামে সুপরিচিত। একজন বাংলাদেশী রাজনীতিবিদ। তিনি যথাক্রমে ৫ম ও ষষ্ঠ জাতীয় সংসদে বাংলাদেশ জামায়াতে ইসলামী এবং বাংলাদেশ জাতীয়তাবাদী দলের সদস্য হিসাবে যশোর-৬ আসনের প্রতিনিধিত্ব করেছিলেন। পরে তিনি জাতীয় পার্টির প্রেসিডিয়াম সদস্য হিসাবে দায়িত্ব পালন করেন।
২০১৬ সালের আগস্টে আন্তর্জাতিক অপরাধ ট্রাইব্যুনাল তাকে যুদ্ধাপরাধের দায়ে মৃত্যদণ্ড দিয়েছেন। ১৯৭১ সালে বাংলাদেশ মুক্তিযুদ্ধের সময় যশোর জেলার কেশবপুর উপজেলায় দু'জনকে হত্যা, একজনকে ধর্ষণ ও দু'জনকে নির্যাতনের অভিযোগে তাকে দোষী সাব্যস্ত করা হয়েছিল।
মোঃ সাখাওয়াৎ হোসেন ১৯৫৪ সালে যশোর জেলার কেশবপুরের হিজলডাঙ্গা গ্রামে জন্মগ্রহণ করেন। তিনি ছিলেন মরহূম মাওলানা মহম্মদ ওমর আলী সাহেব ও মরহূমা মোসম্মৎ আনোয়ারা বেগমের সাহেবজাদা। তিনি ১২ বছর বয়সে পূর্ব পাকিস্তান জামায়াতে ইসলামীর তখনকার ছাত্র সংগঠন ইসলামী ছাত্র সংঘে যোগ দেন। ১৯৬৭ সালে আলিম এবং ১৯৬৯ সালে ফাজিল পাস করেন। তিনি ১৯৭১ সালে খুলনা আলিয়া মাদ্রাসা থেকে কামিল পরীক্ষা দিলেও ওই বছর পরীক্ষা বাতিল হওয়ায় ১৯৭২ সালে আবারো কামিল পরীক্ষা পরীক্ষায় অংশ নিতে হয়। ১৯৭২ সালেই মতিঝিল আইডিয়াল স্কুলে শিক্ষক হিসেবে যোগ দেন। ১৯৭৬ সালে ঢাকা বিশ্ববিদ্যালয়ের ইসলামিক স্টাডিজ থেকে এমএ পাস করেন। ১৯৮১ সালে শিক্ষকতা বাদ দিয়ে তিনি অ্যাকাউন্টেন্ট জেনারেল (এজি) অফিসে চাকরি নেন। ১৯৮৬ সালে হন জামায়াতে ইসলামীর রুকন।
হোসেন ১৯৭১ সালের যুদ্ধের সময় চিংড়া বাজারে শিবির তথা জামায়াতে ইসলামী দলের ছাত্র সংগঠন এবং পাকিস্তান সেনাবাহিনীর সহায়ক রাজাকার বাহিনীর কমান্ডার ছিলেন, ইসলামী ছাত্র সংঘের কেন্দ্রীয় কমিটির সদস্য ছিলেন। আল-বদর নামে একটি আধাসামরিক বাহিনী যখন গঠিত হয়েছিল তিনি সেটায় যোগদেন। 
হোসেনের বিরুদ্ধে পাকিস্তানি সৈন্যদের সহায়তাকারী একটি গোষ্ঠীর স্থানীয় কমান্ডার হিসাবে কাজ করার অভিযোগ ছিল। রাষ্ট্রপক্ষের তদন্ত সংস্থা ২০১২ সালের ফেব্রুয়ারিতে তদন্ত শুরু করে। হোসেনের ঢাকার উত্তরখানের বাসভবন থেকে তাকে গ্রেফতার করা হয়েছিল ২৯ নভেম্বর ২০১৪ সালে। ২০১৫ সালের জুলাইয়ে মানবতাবিরোধী অপরাধের জন্য হোসেনসহ ১২ জনের বিরুদ্ধে পাঁচটি অভিযোগ দায়ের করে প্রসিকিউশন। পাঁচটি অভিযোগের মধ্যে দু'জনকে হত্যা করা, একজনকে ধর্ষণ করা এবং দু'জনকে নির্যাতন করা অন্তর্ভুক্ত রয়েছে। ২০১৪ সালের সেপ্টেম্বরে বিশেষ আদালত এই অভিযোগ গ্রহণ করেছিলেন। আগস্ট ২০১৬ সালে দোষী সাব্যস্ত করা হয়েছিল তাকে।
রাধাচূড়া

রাধাচূড়া (বৈজ্ঞানিক নাম: "Caesalpinia pulcherrima", ইংরেজি: Peacock Flower, Paradise Flower, Barbados Pride, Flower-fence, Dwarf Poinciana) হচ্ছে Fabaceae পরিবারের "Caesalpinia" গণের একটি সপুষ্পক গুল্ম। এই ফুলটি ক্রান্তীয় অঞ্চলে এবং আমেরিকা যুক্তরাষ্ট্রের উপক্রান্তীয় অঞ্চলে দেখা যায়। এটি ওয়েস্ট ইন্ডিজের স্থানীয় ফুলও হতে পারে, তবে ব্যাপক চাষের কারণে এর উৎস একরকম অজানা।
রাধাচূড়া মূলত কাঁটাযুক্ত বাহারি গুল্ম বিশিষ্ট। এরা উচ্চতায় ৩ থেকে ৬ মিটার পর্যন্ত উচু হয়। রাধাচূড়ার শাখা-প্রশাখা মসৃণ ও চকচকে। এদের বাহারি রঙের ফুল ফোটে। লালচে হলুদ, লালচে গোলাপি, লালচে বাদামি ইত্যাদি।
উষ্ণমণ্ডলীয় অঞ্চল এই উদ্ভিদের জন্য উপযুক্ত স্থান। আমেরিকা, ক্যারিবীয় দ্বীপপুঞ্জ, আমাজন, বাংলাদেশ, ভারত প্রভৃতি অঞ্চলে বিস্ত‌ৃত।
এই উদ্ভিদের ফুল, পাতা ও বীজ ভারতীয় ভেষজ ওষুধ তৈরিতে ব্যবহার করা হয়। রাধাচূড়ার ফুল গরম জলে দিয়ে সিদ্ধ করে সেই জল থেকে যে বাষ্প উপরে উঠে তা নাকমুখ দ্বারা গ্রহণ করলে পুরাতন সর্দি, কাশি, হাঁপানি ও ম্যালেরিয়া জ্বর থেকে আরোগ্য পাওয়া যায়।